Felnyomó motorok és szivattyúk - Korallszirt Webáruház
A tengeri akvárium szűrőberendezései a megfelelő működéshez folyamatos vízellátást igényelnek. Akár egy hableválasztó, egy lebegtető szűrő, vagy éppen a teljes alsó szekrényes szűrőrendszer vízutánpótlása a feladat a különböző teljesítményű akvarisztikai célú szivattyúk megalapozták és elérhető közelségbe hozták modern tengeri akvarisztikát. Bár a vízpumpák egyszerű műszaki berendezések a választás előtt mégis célszerű néhány alapfogalommal megismerkedni. tovább
Vízhozam és emelőmagasság
A gyártók által liter per órában megadott vízhozam és méterben meghatározott maximális emelőmagasság két olyan néveleges teljesítmény érték, ami a használat során egyszerre sosem valósul meg, mert a szivattyúmotor valódi vízhozama mindig a szállítási magasság függvényében alakul. Például ha a szivattyú adatlapján 1000 l/h teljesítmény és 2 m emelőmagasság szerepel, akkor a motor a használatban 1000 liter vizet csak 0 m magasságba, 500 litert kb. 1 m-es magasságba, míg 2 m-es magasságba már szinte alig képes vizet pumpálni.
A vízhozam és emelőmagasság összefüggését a gyártók ún. teljesítmény görbén szokták megadni. Tipp: felnyomó motort a névleges teljesítmény értékek helyett mindig a teljesítmény görbéről leolvasható adatok alapján válasszunk. A Korallszirt Webáruházban forgalmazott felnyomó motorok teljesítmény görbéi itt találhatók
Az akvarisztikában használt vízpumpák ún. búvárszivattyúk, azaz elektromos és forgó alkatrészeik megfelelően szigeteltek ahhoz, hogy víz alatt is probléma mentesen üzemeljenek. A víz alatti üzemet - főleg az agresszív tengervíz esetében - a modern, tartós műanyagok és a kerámia alkalmazása tette lehetővé. Számos felnyomó motor a víz alatti üzem mellett az akváriumon kívül, ún. száraz üzemre is alkalmas.
Száraz üzemre felkészített szivattyú motoroknál a szívó és nyomó oldali csatlakozók is kellően szigeteltek ahhoz, hogy egy-egy tömlőn keresztül a berendezés szivárgásmentesen pumpálhassa a vizet. A száraz üzemű keringető motor amellett, hogy kevesebb helyett foglal a medencében vagy a szűrő akváriumban, a működése közben termelődő hulladékhővel is kevésbé fűti az akváriumvizet.
Tipp: ha a szivattyút akváriumon kívül szeretnénk üzemeltetni, meg kell bizonyosodni róla, hogy a motor száraz üzemre is alkalmas-e.
max. 200 - 500 l/h (5)
max. 501 - 2000 l/h (9)
max. 2001 - 4000 l/h (11)
max. 4001 - 8000 l/h (4)
max. 8001 - 12000 l/h (2)
max. 0,5 - 1,5 méter (8)
max. 1,6 - 2,0 méter (5)
max. 2,1 - 3,0 méter (8)
max. 3,1 - 4,0 méter (9)
max. 4,1 - 5,0 méter (1)
titán/rozsdamentes (5)
Száraz üzemre alkalmas
AC (váltóáram) (29)
DC (egyenáram) (6)